Na temelju članka 160. stavka 2. Statuta Grada Zagreba (Službeni glasnik Grada Zagreba 23/16 ) i članka 20. stavka 5. Odluke o uređenju prometa (Službeni glasnik Grada Zagreba 21/14 i 9/15), uz prethodnu suglasnost Ministarstva unutarnjih poslova, gradonačelnik Grada Zagreba, \_\_\_\_\_\_\_\_2018., donosi

**NAREDBU**

**o izmjenama i dopunama Naredbe o uvjetima prometovanja vozila**

**u središnjem dijelu Grada Zagreba**

**Članak 1.**

U Naredbi o uvjetima prometovanja vozila u središnjem dijelu Grada Zagreba (Službeni glasnik Grada Zagreba 21/15, 7/16 i 22/17) u članku 5. stavku 2. iza alineje 4. dodaje se nova alineja 5. koja glasi:

„ – korisnika znaka pristupačnosti koji su zaposlenici fizičkih osoba obrtnika i pravnih osoba koji u pješačkoj zoni imaju u vlasništvu odnosno na korištenju parkirališna mjesta u dvorištu, radi ulaska i izlaska u dvorište.“

Dosadašnja alineja 5. postaje alineja 6.

U stavku 4. riječi: „alineje 4.“ zamjenjuju se riječima: „alineja 4. i 5.“

**Članak 2.**

U članku 7. iza stavka 4. dodaje se novi stavak 5. koji glasi:

„Fizičke osobe obrtnici i pravne osobe iz članka 5. stavka 2. alineje 5. ove naredbe dužne su uz zahtjev za izdavanje dozvole za prometovanje vozila priložiti:

* dokaz o vlasništvu odnosno korištenju parkirališnog mjesta u dvorištu, presliku znaka pristupačnosti zaposlenika i presliku prometne dozvole zaposlenika.

U dosadašnjem stavku 5. koji postaje stavak 6. riječi: „alineje 5.“ zamjenjuju se riječima: „alineje 6.“

**Članak 3.**

U članku 8. stavku 1. riječi: „alineja 1.,2.,3. i 4. zamjenjuju se riječima: „alineja 1.,2.,3.,4. i 5.“

U stavku 2. riječi: „ alineje 5.“ zamjenjuju se riječima: „alineje 6.“

**Članak 4.**

U članku 9. stavku 3. tabelarni prikaz mijenja se i glasi:

„

|  |  |  |
| --- | --- | --- |
| **Vrijeme opskrbe** | **Visina naknade/vozilo opskrbe** | |
| 00:00-6:00 | **Mjesečna** | **Godišnja** |
| 1.000,00 kuna | 10.800,00 kuna |

„

**Članak 5.**

Ova naredba stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Gradonačelnik**

**Grada Zagreba**

**Milan Bandić, dipl. politolog**